Weganan Centroamericano y di Caribe
Weganan Centroamericano y di Caribe (spaño: Juegos Centroamericanos y del Caribe;  hulandes: Centraal-Amerikaanse en Caraïbische Spelen, y ingles: Central American and Caribbean Games, abrevia CAC) ta un evento multideportivo cual ta tuma luga cada cuater aña. Participante ta e mihor atletanan di e paisnan di America Central, Caribe y Mexico ademas di e paisnan Suramericano: Colombia, Guyana, Sürnam i Venezuela. E ta considera e evento multideportivo regional di mas bieu na mundo. 

E prome tres edicionnan na 1926, 1930 y 1935 tabata bou di e nomber Weganan Centroamericano (Juegos Centroamericano, Juegos CAC). Contrario na otro eventonan multideportivo CAC no tin un solo luga pa tur ramo di deporte. Por tin un combinacion di diferente ciudad o hasta diferente pais, pero oficialmente semper tin un sede principal. Deportenan practica na e weganan ta pa un parti un cantidad di deporte olimpico, y pa otro parti deportenan cu ta wordo practica principalmente na e paisnan participante. Organisador di CAC ta Centro Caribe Sports.

Antias Hulandes 
Antias Hulandes a partisipa na tur edicion for di 1946 te 2006. Medayistanan conoci ta entre otro Eduardo Adriano (bala, hisamento), Churandy Martina (atletismo), Jan Boutmy (esgrima), Dudley Josefa (karate).

Aruba 
Na edishon di 2023 Aruba a gana un record di 16 medaya: dos oro i cuater plata den landamento; un record di wega riba 50 m pecho dor di Mikel Schreuders, un oro den tiramento di flecha, dos di plata i cuater di brons den landamento artistico, un di plata den zeilmento i un di brons cada uno den taekwondo y ciclismo di BMX.

Edicionnan

Tabla di Medaya (1926-2023)

Mira tambe 
 Weganan Olimpico
 Weganan Panamericano
 Weganan Suramericano

Deporte